Tiekėjams, prisijungusiems prie pirkimo CVP IS 2025-01-22

CVP IS priemonėmis

**DĖL PIRKIMO SĄLYGŲ PAAIŠKINIMO**

LITGRID AB pirkimų komisija (toliau – Komisija) atviro konkurso būdu vykdo „**110 kV Kaunas – Jonava I, II ir Kaunas – Vandžiogala OL demontavimo ir kabeliavimo darbai”** pirkimą (toliau – Pirkimas). Informuojame, kad Pirkime gauti klausimai, į kuriuos pateikiami atsakymai.

Primename, kad norint susipažinti su konfidencialia informacija, prašome kartu su klausimu pateikti užpildytą bei pasirašytą Specialiųjų Pirkimo sąlygų (toliau – SPS) 11 priedą – konfidencialumo įsipareigojimą.

**1 klausimas:** PU p.3.4.16 nurodoma: „...Naujai suformuojamuose OL inkariniuose tarpatramiuose projektuojami atstumai nuo įvairių esamos OL elementų iki žemės paviršiaus ir kitų inžinerinių statinių turi būti išlaikyti nemažesni už esamus ir nemažesni, nei nurodyta Elektros linijų ir instaliacijos įrengimo taisyklėse (toliau – ELIĮT)..... Prašome patikslinti/paaiškinti, ar bus reikalaujama minimuose tarpatramiuose keisti esamas tarpines OL atramas, jei reguliuojant/vizuojant laidus nebus išlaikomi atstumai pagal ELIĮT, bet bus ne mažesni, nei esami.

**Atsakymas:** PU punkto reikalavimai turi būti įgyvendinti be atramų keitimo.

**2 klausimas:** Prašome paaiškinti ar bus reikalinga išskirti (parengti ir sudaryti) atskirai 110kV KL apsaugos zonos (servitutą), jei KL bus esamos 330 kV OL apsaugos zonoje.

**Atsakymas:** Kiekvienas objektas turi atskirą savo apsaugos zoną. Jei rekonstrukcija bus vykdoma esamoje apsaugos zonoje ir nebus išplečiama, tai nereikės nustatinėti servitutų. Jei rekonstrukcija bus vykdoma ne esamoj apsaugos zonoje, o apsaugos zonos bus tikslinamos/keičiamos ir esamos apsaugos zonos bus išplečiamos, tai reikalingi bus sutikimai, servitutai bei apsaugos zonų pakitimų įregistravimas Nekilnojamojo turto registre.

**3 klausimas:** Prašome pateikti trifazio, vienfazio trumpo jungimo sroves ir ekvivalentines varžas ant 110 kV šynų Kauno TP bei „aplinkinio“ ryšio varžą, kabelių ekranų parinkimo skaičiavimams.

**Atsakymas:**

- maksimali trifazinė suminė trumpo jungimo srovė Kauno TP 110 kV šynose I=29000 A;

- maksimali nulinės sekos suminė trumpo jungimo srovė Kauno TP 110 kV šynose 3I0 =31000 A;

- trifazio trumpo jungimo sistemos ekvivalentai trumpo jungimo taške Kauno TP 110 kV šynos  Z1=0.283+j2.328 Ω;

- nulinės sekos trumpo jungimo sistemos ekvivalentai trumpo jungimo taške Kauno TP 110 kV šynos  Z0=0.159+j1.911 Ω.

**4 klausimas:** Techninėje užduotyje yra nurodyti darbai 3.6 Relinė apsauga ir automatika ir 3.7 Ryšiai ir telekomunikacijos, tačiau šie darbai nėra išskirti dokumente SPS 14 priedas. Žiniaraštis. Prašome nurodyti, kuriame skyriuje vertinti aukščiau paminėtus darbus arba dokumente SPS 14 priedas. Žiniaraštis įtraukti skyrius su darbo kodais 150060 ir 190000.

**Atsakymas:** Pateikiame žiniaraštį su ištaisyta technine klaida, kuriame įtraukti darbai pagal darbo kodą 150060. Skyriaus „Ryšiai ir telekomunikacijos“ darbus vertinti ties darbo kodu 140040. Skyriaus „Relinė apsauga ir automatika“ darbus vertinti ties darbo kodu 150060.

**Priedas:** SPS 14 priedas. Žiniaraštis\_aktuali redakcija.

Rugilė Endzinaitė, tel. +370 638 35485, el. p. [Rugile.Endzinaite@litgrid.eu](mailto:Rugile.Endzinaite@litgrid.eu)